钦定古今图书集成/理学汇编/学行典/第271卷 > 吴海
## 钦定古今图书集成/理学汇编/学行典/第271卷 > 吴海

按《明外史隐逸传》：“吴海，字朝宗，闽县人也。元季以学
行称。值四方盗起，绝意仕进，深自韬晦。洪武初，守臣
欲荐诸朝，力辞免。既而征诣史局，复遗书所知，力辞。
尝言：杨、墨、释、老，圣道之贼。管、商、申、韩，治道之贼；稗官
野乘，正史之贼；支词艳说，文章之贼。上之人宜敕通
经大臣，会诸儒定其品目，颁之天下，民间非此不得”
辄藏，坊市不得辄鬻。如是数年，学者生长不涉异闻，
其于养德育才，岂曰小补。因著书一编，曰《书祸》，以发
明之。与永福王翰善。翰尝仕元，数劝之死后翰果自
裁海，教养其子偁卒底成立。平居虚怀乐善，有规过
者，辄欣然立改。因颜其延宾之所曰《闻过》。为文严整
典雅，一归诸理，后学咸宗仰之。有《闻过斋集》行世。